
DR 30.10.2012 111 

 
Tuan Pengerusi [Datuk Dr. Wan Junaidi bin Tuanku Jaafar]: Yang Berhormat 

Kota Beludkah ataupun Yang Berhormat Klang? 

Dato' Abd. Rahman Dahlan [Kota Belud]: Terima kasih.   

Tuan Charles Anthony Santiago [Klang]: Apa ini. 

Dato' Abd. Rahman Dahlan [Kota Belud]: Terima kasih, terima kasih Tuan 
Pengerusi. Yang Berhormat Menteri telah menjawab dengan jelas ini bukan soal tentang 
hendak mencuba eksperimen baru dengan formula baru. Air di Selangor ini adalah masalah 
kita semua, kita semua bukan masalah Yang Berhormat Gombak seorang. Argument 
daripada Yang Berhormat Gombak itu menampakkan ketidakpandaian beliau untuk 
mengurus sebuah negara. Pada saya kita harus, kita harus... [Disampuk] Kita harus 
merancang untuk masa hadapan. 

Dato' Saifuddin Nasution Ismail [Machang]: Suruh Menteri jawablah tidak payah 
merepeklah. 

Dato' Abd. Rahman Dahlan [Kota Belud]: Tidak apalah Yang Berhormat 
duduklah Yang Berhormat. Kita kena merancang untuk masa hadapan negara kita. Ini 
bukan untuk perancangan sekarang saya dengar tadi.  Oh! Kalau lima tahun mungkin kita 
perlu Langat 2, tetapi pada masa itu nanti saya hendak tanya kepada Yang Berhormat 
Menteri apakah Langat 2 akan menjadi dua kali lebih mahal daripada sekarang dan 
akhirnya terpaksa mengambil peruntukan daripada Sabah, Sarawak semua hendak kepada 
Selangor untuk bina Langat 2. Sekarang ini masalahnya ialah hendak minta RM606 juta 
untuk mitigasi lepas itu lima tahun kita kena buat juga Langat 2. Where is the rational?   

Sekarang ini yang menjadi mangsa kepada keadaan di Selangor dengan 
kedegilan Kerajaan Negeri Selangor ialah rakyat di seluruh negara. Duit terpaksa dibawa ke 
negeri Selangor hendak buat mitigasi satu, dua dan semacamnya. Jadi saya minta Yang 
Berhormat kita jangan bermain dengan masa depan negara. Di sini sahaja kita nampak 
Yang Berhormat Gombak bersama dengan rakan-rakan mereka memperjudikan masa 
depan negara ini demi kepentingan politik. Ini yang saya tidak mahu.   

Dato'  Saifuddin Nasution Ismail [Machang]: Retorik, retorik.   

Tuan Mohamed Azmin Ali [Gombak]: Yang Berhormat Menteri boleh saya 
sambung sedikit? Yang Berhormat Menteri sedikit sahaja. Yang Berhormat Menteri terima 
kasih, terima kasih Yang Berhormat Menteri. Pandangan Yang Berhormat Kota Belud ini dia 
saya ingat dia sudah celaru sedikit. Kalau prinsipnya makna kita hendak bincang soal 
national interest saya setuju. Oleh sebab itu kita kena berpegang kepada prinsip Akta 
WASIA yang kita luluskan dalam Dewan Rakyat ini, yang mana itulah adalah untuk 
kepentingan nasional. Kerajaan Pusat bawa pindaan dalam Dewan Rakyat meluluskan Akta 
WASIA di mana akta ini dengan jelas memberikan definisi peranan kerajaan negeri untuk 
menerajui industri perkhidmatan air. Mengapa tidak berpegang kepada Akta WASIA? Itu 
yang pertama yang saya hendak tegaskan. 

Dalam Akta WASIA ini juga telah memperincikan beberapa peranan Kerajaan 
Pusat di mana kita akan serahkan aset kepada Kerajaan Pusat dan Kerajaan Negeri 
Selangor telah pun bersetuju... 

Dato' Abd. Rahman Dahlan [Kota Belud]: Akan tetapi Yang Berhormat tidak 
memberikan kerajaan negeri mandat untuk... 

Tuan Mohamed Azmin Ali [Gombak]: Inilah masalah Yang Berhormat Kota 
Belud ini belit. 

Dato' Abd. Rahman Dahlan [Kota Belud]: Mendapatkan bekalan air. 

Tuan Mohamed Azmin Ali [Gombak]: Tunggu, tunggu. Kita Kerajaan Negeri 
Selangor sudah bersetuju untuk menyerahkan aset-aset air di Selangor kepada Kerajaan 
Pusat. Mengapa Kerajaan Pusat masih lagi berdolak-dalik. Saya masih menanti jawapan 
daripada Yang Berhormat Menteri tentang keputusan Jemaah Menteri bertarikh 16 Januari 
2008, yang mana Kerajaan Pusat melalui Jemaah Menteri telah menyerahkan kepada 
Kerajaan Negeri Selangor untuk menerajui industri perkhidmatan air. Mengapa setelah dua 
bulan kalah dalam pilihan raya sekarang tarik balik keputusan itu? Maknanya Kerajaan 
Pusat bermain politik, tidak melihat kepentingan rakyat. Dia lebih sokong kroni, syarikat-
syarikat milik UMNO.  



Tuan Pengerusi [Datuk Dr. Wan Junaidi bin Tuanku Jaafar]: Yang Berhormat. Kota Beludkah ataupun Yang Berhormat Klang?. Dato' Abd. Rahman Dahlan [Kota Belud]: Terima kasih. Tuan Charles Anthony Santiago [Klang]: Apa ini. Dato' Abd. Rahman Dahlan [Kota Belud]: Terima kasih, terima kasih Tuan Pengerusi. Yang Berhormat Menteri telah menjawab dengan jelas ini bukan soal tentang hendak mencuba eksperimen baru dengan formula baru. Air di Selangor ini adalah masalah kita semua, kita semua bukan masalah Yang Berhormat Gombak seorang. Argument daripada Yang Berhormat Gombak itu menampakkan ketidakpandaian beliau untuk mengurus sebuah negara. Pada saya kita harus, kita harus... [Disampuk] Kita harus merancang untuk masa hadapan. Dato' Saifuddin Nasution Ismail [Machang]: Suruh Menteri jawablah tidak payah merepeklah. Dato' Abd. Rahman Dahlan [Kota Belud]: Tidak apalah Yang Berhormat duduklah Yang Berhormat. Kita kena merancang untuk masa hadapan negara kita. Ini bukan untuk perancangan sekarang saya dengar tadi. Oh! Kalau lima tahun mungkin kita perlu Langat 2, tetapi pada masa itu nanti saya hendak tanya kepada Yang Berhormat Menteri apakah Langat 2 akan menjadi dua kali lebih mahal daripada sekarang dan akhirnya terpaksa mengambil peruntukan daripada Sabah, Sarawak semua hendak kepada Selangor untuk bina Langat 2. Sekarang ini masalahnya ialah hendak minta RM606 juta untuk mitigasi lepas itu lima tahun kita kena buat juga Langat 2. Where is the rational?. Sekarang ini yang menjadi mangsa kepada keadaan di Selangor dengan kedegilan Kerajaan Negeri Selangor ialah rakyat di seluruh negara. Duit terpaksa dibawa ke negeri Selangor hendak buat mitigasi satu, dua dan semacamnya. Jadi saya minta Yang Berhormat kita jangan bermain dengan masa depan negara. Di sini sahaja kita nampak Yang Berhormat Gombak bersama dengan rakan-rakan mereka memperjudikan masa depan negara ini demi kepentingan politik. Ini yang saya tidak mahu. Dato' Saifuddin Nasution Ismail [Machang]: Retorik, retorik. Tuan Mohamed Azmin Ali [Gombak]: Yang Berhormat Menteri boleh saya sambung sedikit? Yang Berhormat Menteri sedikit sahaja. Yang Berhormat Menteri terima kasih, terima kasih Yang Berhormat Menteri. Pandangan Yang Berhormat Kota Belud ini dia saya ingat dia sudah celaru sedikit. Kalau prinsipnya makna kita hendak bincang soal national interest saya setuju. Oleh sebab itu kita kena berpegang kepada prinsip Akta WASIA yang kita luluskan dalam Dewan Rakyat ini, yang mana itulah adalah untuk kepentingan nasional. Kerajaan Pusat bawa pindaan dalam Dewan Rakyat meluluskan Akta WASIA di mana akta ini dengan jelas memberikan definisi peranan kerajaan negeri untuk menerajui industri perkhidmatan air. Mengapa tidak berpegang kepada Akta WASIA? Itu yang pertama yang saya hendak tegaskan. Dalam Akta WASIA ini juga telah memperincikan beberapa peranan Kerajaan Pusat di mana kita akan serahkan aset kepada Kerajaan Pusat dan Kerajaan Negeri Selangor telah pun bersetuju... Dato' Abd. Rahman Dahlan [Kota Belud]: Akan tetapi Yang Berhormat tidak memberikan kerajaan negeri mandat untuk... Tuan Mohamed Azmin Ali [Gombak]: Inilah masalah Yang Berhormat Kota Belud ini belit. Dato' Abd. Rahman Dahlan [Kota Belud]: Mendapatkan bekalan air. Tuan Mohamed Azmin Ali [Gombak]: Tunggu, tunggu. Kita Kerajaan Negeri Selangor sudah bersetuju untuk menyerahkan aset-aset air di Selangor kepada Kerajaan Pusat. Mengapa Kerajaan Pusat masih lagi berdolak-dalik. Saya masih menanti jawapan daripada Yang Berhormat Menteri tentang keputusan Jemaah Menteri bertarikh 16 Januari 2008, yang mana Kerajaan Pusat melalui Jemaah Menteri telah menyerahkan kepada Kerajaan Negeri Selangor untuk menerajui industri perkhidmatan air. Mengapa setelah dua bulan kalah dalam pilihan raya sekarang tarik balik keputusan itu? Maknanya Kerajaan Pusat bermain politik, tidak melihat kepentingan rakyat. Dia lebih sokong kroni, syarikat- syarikat milik UMNO.